**7. VALORIFICAREA SUPERIOARĂ A ALTOR PRODUSE ALE FONDULUI**

**FORESTIER ÎN AFARA LEMNULUI**

Pe lângă funcţiile de protecţie şi producţia lemnoasă fondul forestier din ocolul silvic mai poate furniza şi alte produse.

Precizăm faptul că reglementarea resurselor fondului forestier în afara lemnului (vânatul, pescuitul, fructele de pădure, ciupercile comestibile, resursele melifere, semințele forestiere, plantele medicinale etc.) se face în baza unor studii specifice, conform legislației în vigoare.

Având în vedere cele de mai sus, în cele ce urmează se vor prezenta fondurile cinegetice și de pescuit din cuprinsul ocolului, în baza celor precizate de ocolul silvic în Tema de proiectare.

**7.1. Potenţial cinegetic**

Teritoriul ocolului silvic este arondat în 6 fonduri cinegetice, din care două gestionate de D.S. Arad (F.C. 59 – Mădrigești și 60 Dumbrava), 1 prin A.J.V.P.S. Arad (F.C. 61 – Crocna-Zimbru), 1 prin A.V.P.S. Crissius Socodor (F.C. 62-Avram Iancu-Măgulicea), 1 prin A.V.P.S. Breaza Baia Mare (F.C. 63-Leuca-Găina) și unul prin A.V.P.S. Grizzly Pâncota (F.C. 64-Tisa-Luncșoara).

**7.2. Potenţial salmonicol**

O parte din apele existente în cadrul Ocolului silvic Gurahonț sunt apte culturii salmonizilor, ele fiind constituite în 5 fonduri piscicole după cum urmează: F.P. 4 Zimbru, F.P. 5 Iacobini, F.P. 6 Avram Iancu, F.P. 7 Leuca și F.P. 8 Hălmagiu. Toate aceste fonduri piscicole sunt administrate de D.S. Arad, prin O.S. Gurahonț.