**11. DIVERSE**

**11.1. Data intrării în vigoare a amenajamentului**

**Durata de aplicabilitate a acestuia**

# Conform Legii nr. 46/2008-Codul silvic, cu modificările și completările ulterioare, amenajamentul silvic intră în vigoare la data aprobării acestuia prin ordin al conducătorului autorității publice centrale care răspunde de silvicultură și este valabil până la data de 31 decembrie a anului al zecelea, începând cu anul în care a avut loc ședința de preavizare a soluțiilor tehnice.

Prin urmare, amenajamentul Ocolului silvic Gurahonț are durata de aplicare de 10 ani și este valabil până la 31.12.2033.

**11.2. Recomandări privind ţinerea evidenţei lucrărilor efectuate**

**pe parcursul duratei de valabilitate a amenajamentului**

Ocolul silvic are obligaţia permanentă de a completa toate evidenţele referitoare la lucrările efectuate pe baza prevederilor amenajamentului precum şi a celor neprevăzute.

În fiecare amenajament al unităţilor de producţie, ocolul silvic va întocmi evidenţa anuală a aplicării acestuia. În acest scop se vor înregistra în formularele din amenajament, pe baza realizărilor din anul respectiv (sprijinite pe acte legale) elemente referitoare la:

- mişcări de suprafaţă din fondul forestier, cu indicarea suprafeţelor în cauză şi, în cazul ieşirilor, a u.a. precum şi a actului normativ care a aprobat mişcarea respectivă (în special în baza Legii 1/2000 şi Legii 247/2005);

- suprafaţa arboretelor parcurse cu tăieri de regenerare pe u.a.;

- volume rezultate din aplicarea tăierilor de regenerare pe u.a., specii şi sortimente primare (lemn de lucru şi lemn de foc);

- suprafeţe de arborete slab productive, parcurse cu tăieri de refacere sau substituire pe u.a.;

- suprafeţe parcurse cu lucrări de îngrijire a arboretelor pe u.a., şi în raport cu natura intervenţiilor efectuate;

- volume rezultate prin aplicarea lucrărilor de îngrijire a arboretelor pe u.a., specii şi sortimente primare, în raport cu natura intervenţiilor;

- volume realizate prin punerea în valoare a produselor accidentale pe u.a, specii şi sortimente primare, precum şi precomptarea lor din posibilitatea de produse principale şi secundare (după caz);

- suprafeţe efective realizate cu lucrări de regenerare pe u.a., specii şi în raport cu natura lucrărilor şi modalitatea de execuţie a acestora;

- stadiul regenerărilor naturale în arboretele prevăzute şi parcurse cu tăieri de regenerare în cursul deceniului;

- suprafeţe efectiv realizate cu culturi speciale;

- realizări în dotarea cu drumuri forestiere;

- realizări privind deschiderea liniilor parcelare;

- realizări în dotarea cu clădiri silvice pe categorii de clădiri cu indicarea u.a. în care sunt amplasate şi a investiţiilor aferente;

- menţionarea u.a. în care au avut loc fenomene deosebite: uscare, inundaţii, incendii, poluare evidentă, etc.

Pentru fiecare an de aplicare, se va face o totalizare pe U.P. şi O.S. a elementelor înregistrate în evidenţa anuală.

Suplimentar în evidenţa aplicării pe ocol, se înregistrează:

⬩ cantităţi realizate la produse accesorii (fructe de pădure, plante medicinale, ciuperci, etc.);

⬩ efective de vânat rezultate în urma inventarierilor anuale, pe fonduri de vânătoare, specii şi după caz sex;

⬩ pierderi suferite de efectivul cinegetic ca urmare a calamităţilor, etc., pe specii şi sex.

Evidenţa decenală a aplicării amenajamentului este un centralizator pe ani a categoriilor de lucrări de executat în U.P. şi O.S. unde se acumulează diferenţe în plus sau în minus dintre cantităţile planificate şi cele realizate.

**11.3. Indicarea hărţilor amenajamentului**

Amenajamentul s-a întocmit în trei exemplare la care s-au anexat următoarele hărţi.

**a)** La amenajamentele U.P. s-au anexat hărţi la scara 1 : 20.000 şi anume:

- harta arboretelor pe care se reprezintă compoziţia, vârsta medie, clasa de producţie, consistenţa actuală;

- harta lucrărilor de cultură şi exploatare şi a instalaţiilor de transport existente şi propuse;

**b)** La studiul general pe ocol se anexează hărţi la scara 1 : 50.000 şi anume:

- harta de ansamblu cu amplasarea trupurilor de pădure, împărţirea pe unităţi de producţie, reţeaua instalaţiilor de transport, fondurile cinegetice, pescuit, etc.;

- harta tipurilor de sol;

- harta tipurilor de staţiune.

**11.4. Colectivul de elaborare a amenajamentului**

|  |  |  |  |  |
| --- | --- | --- | --- | --- |
| **U.P.** | **Culegerea datelor de teren** | **Redactarea amenajamentului** | Îndrumare **şi control** | **Recepţia**  **lucrărilor** |
| **II** | ing. Turcuș Călin | ing. Turcuș Călin | ing. Achim Florin - director tehnic, expert C.T.A.P;  ing. Bîrle Lucian - şef proiect | ing. Pașcalău Mircea  ing. Zdrenghea Gelu |
| **III** | ing. Martin Cristian | ing. Martin Cristian | ing. Achim Florin - director tehnic, expert C.T.A.P;  ing. Bîrle Lucian - şef proiect | ing. Pașcalău Mircea  ing. Zdrenghea Gelu |
| **IV** | ing. Pintin Sorin | ing. Pintin Sorin | ing. Achim Florin - director tehnic, expert C.T.A.P;  ing. Bîrle Lucian - şef proiect | ing. Pașcalău Mircea  ing. Zdrenghea Gelu |
| **V** | ing. Ilieș Florin | ing. Ilieș Florin | ing. Achim Florin - director tehnic, expert C.T.A.P;  ing. Bîrle Lucian - şef proiect | ing. Pașcalău Mircea  ing. Zdrenghea Gelu |
| **VI** | ing. Igreț Dacian | ing. Igreț Dacian | ing. Achim Florin - director tehnic, expert C.T.A.P;  ing. Bîrle Lucian - şef proiect | ing. Pașcalău Mircea  ing. Zdrenghea Gelu |
| **VII** | ing. Igreț Dacian | ing. Igreț Dacian | ing. Achim Florin - director tehnic, expert C.T.A.P;  ing. Bîrle Lucian - şef proiect | ing. Pașcalău Mircea  ing. Zdrenghea Gelu |
| **Redactarea studiului general (S.G.)** - ing. Bîrle Lucian – șef proiect  **Colaționat** - ing. Bîrle Lucian | | | | |

**11.5. Bibliografie**

*Autoritatea publică centrală care răspunde de silvicultură:*

- Norme tehnice privind amenajarea pădurilor;

- Norme tehnice privind îngrijirea şi conducerea arboretelor;

- Norme tehnice privind alegerea şi aplicarea tratamentelor;

- Îndrumări tehnice pentru compoziţii, scheme şi tehnologii de regenerarea pădurilor;

*I.C.A.S.*

- Îndrumar pentru amenajarea pădurilor – 1984

- Studiul general O.S. Gurahonț – 2014

Dr. ing. C. Chiriţă şi colaboratorii - Solurile României- 1967;

- Staţiuni forestiere- 1987;

Dr. ing. F. Carcea - Metodă de amenajare a pădurilor- 1972

Dr. ing. N. Rucăreanu şi colaboratorii - Amenajarea pădurilor- 1982;

Dr. ing. Al. Beldie - Flora indicatoare din pădurile noastre- 1987;

Dr. ing. V. Giurgiu - Biometria arborilor şi arboretelor din România –1972;

Dr. ing. C. Chiriţă şi dr. ing. N. Pătrăşcoiu - Extras din sistematica unităţilor de bază ale tipologiei forestiere;

Academia României - Monografia geografică; Atlas climatologic;

MAPDR – ICPA - Sistemul Român de Taxonomie a Solurilor – 2003;

Burlui I. - Incendiile de pădure, cauze, manifestare, stingere – Ed. Lidana, Suceava, 2014

<https://www.presidency.ro/files/userfiles/Raport%20Limitarea%20Schimbarilor%20Climatice.pdf>

<https://www.mmediu.ro/categorie/schimbari-climatice/1>

https://www.totb.ro/adevaratele-valori-ale-romaniei-rezervatia-naturala-raul-tur/